Malema glo EFF gaan wenJulius Malema tydens ‘n vorige perskonferensie Foto: effighters.org.za Julius Malema, leier van die Ekonomiese Vryheidsvegters (EFF) is vol vertroue dat sy party die algemene verkiesing op 7 Mei gaan wen. “Ons sal oorneem. Ons word deur ons mense en die meerderheid van die jeug ondersteun,” het Malema Sondag buite ŉ kieserregistrasiepunt in Soweto gesê. Malema sê die EFF is presies waarvoor Suid-Afrikaners gewag het. “Mense het gewag vir ŉ geloofwaardige alternatief wat deur swartmense gelei word, en dit is wat ons is.” Malema sê hy wil hê sy organisasie moet groei, en dit is waarom dit belangrik is vir mense om te registreer om te stem. Hy het sy dankbaarheid teenoor sy ongeveer 50 000 ondersteuners landswyd uitgespreek.